kardosdrur/scandi-wiki huggingface dataset:
Einarr Helgason

Einarr Helgason eller Einarr skálaglamm var en islandsk skjald der levede i 900-tallet.
Han var hofpoet for Håkon jarl, som han dedikered sit magnum opus, Vellekla, til. Einarr tilnavn skálaglamm betyder "skål klirre" og refererer til et sæt vægte med guddommelige egenskaber, som han havde fået af Kåkon.

Den del af Einarrs poesi, der er bevaret, stammer fra kongesagaerne, Yngre Edda, Egils saga og Jomsvikingernes saga. Ifølge Egils saga, var Einar ven med Egill Skallagrímsson, og han gav ham engang et dekoreret skjold, som han selv havde fået i Norge. Egill var meget utilfreds, da traditionen foreskrev, at han da skulle skrive en drapa på skjolde.

Ifølge Landnámabók og andre kilder, druknede Einår Breiðafjörður.

Eksterne henvisninger 
 Of Einar Helgi's son and Egil  et kapitel fra Egils saga
 Heimskringla : King Olaf Trygvason's Saga: Part I  Inkluderer mange citater fra Vellekla toversat af Laing
 Einarr skálaglamm  Alt poesi skrevet af Einarr med korte noter om skjaldene på Island
 Vellekla  Tekst af digtene med korte noter om skjaldene i Norge

Personer fra vikingetiden
Skjaldekunst
Carsten Lund

Carsten Bredsgaard Lund (født 5. december 1946 i København, død 16. november 2017) var en dansk håndboldspiller, der var med på det danske landshold, der i 1967 vandt VM-sølv. Lund spillede på et af den tids dominerende klubhold, HG fra København.

Lund nåede i alt 88 landskampe og scorede 171 mål og er dermed - sammen med Gert Andersen - den spiller fra HG, der har opnået flest landskampe. Han debuterede i 1965 i en kamp mod . Til VM-slutrunden i 1967 i Sverige, hvor det danske håndboldlandshold vandt sine første medaljer nogensinde, var Carsten Lund højre back, og det var det sidste af hans seks mål, der blev afgørende i sejren på 14-13 over  i kvartfinalen. I alt scorede han 14 mål i de fem kampe, Danmark spillede i slutrunden. Carsten Lund spillede sin sidste landskamp i 1975.

Referencer 

Håndboldspillere fra Danmark
Juletræsstjerne

Juletræsstjerne eller topstjerne er en stjerne til af pynte juletræets top med. Den er ofte lavet i metal, men kan også være lavet i andre materialer.

Baggrund 
Da juletræet gjorde sit indtog, med julepynt på, var der mange muligheder i toppen i af træet. I fortællingen "Peters jul" er det en stork, der sidder på toppen af træet, men også engle og spir er populært mange steder. 

Stjernen symboliserer Betlehemsstjernen, som nævnes i Matthæusevangeliet, og forbinder dermed traditionen jul med den kristne tro og Jesu fødsel. Det vandt udbredelse, da salmedigterne begyndte at beskrive stjernen i træets top.

Referencer 

Julepynt
Rise of the Teenage Mutant Ninja Turtles

Rise of the Teenage Mutant Ninja Turtles er en amerikansk tegnefilmserie fra 2018.

Referencer

Eksterne henvisninger 
 

Teenage Mutant Ninja Turtles
Animerede tv-serier fra USA
Science fiction-tv-serier fra USA
Amerikanske tv-serier fra 2010'erne
Amerikanske tv-serier fra 2020'erne
Tv-programmer fra Nickelodeon
Þórðr Kolbeinsson

Tord Kolbeinsson, norrønt Þórðr Kolbeinsson) var en islandsk skjald, der levede i 1000-tallet. Han var hirdskjald hos jarlen Erik jarl, og digtede Eiriksdråpa om jarlen. Omkring 17 vers om jarlen er bevaret fra Tord i kongesagaerne. Det følgende er uddrag fra Eiriksdråpa:

Sydfra kom det sanne
sagn om store hærer,
om kæmper med stålvåben.
Bønder blev rede for striden.

Danenes lange skeider
i syd var draget af lunden
og sat på søen. Dette
hørte skibenes herre.

Tord er en af to hovedpersoner i Bjarnars saga og hvor mange lausavísur bliver tilskrevet Kolbeinsson. Hans søn, Arnórr jarlaskáld, blev også en kendt skjald.

Eksterne henvisninger 
 Þórðr Kolbeinsson  alle bevarte kvad, islandsk
 Wikisource: Tord Kobeinsson i Snorre Sturlassons Olav Tryggvassons saga – norsk
 Knýtlinga saga  Utdrag, engelsk
 Bjarnar saga Hítdælakappa – islandsk

Skjaldekunst
Personer fra vikingetiden
Personer fra Island
All I Want for Christmas Is You

"All I Want for Christmas Is You" er en julesang skrevet af Mariah Carey og Walter Afanasieff og første gang indsunget af Carey selv. Denne udgave udkom 1. november 1994 som den single fra albummet Merry Christmas, der var størst forventninger til. Sangen er kærlighedssang i hurtigt tempo og indeholder blandt andet juleklokker, synthesizer og et markant korarbejde.

Der blev lavet to videoer til sangen: Den mest udbredte viser Carey i en grynet, hjemmevideo-agtig film med små klip fra hendes julepyntede hjem med familie og hunde samt Carey i julekostume med snefald uden for vinduerne. Hendes daværende mand dukker op klædt ud som julemanden, der giver Carey en gave og drager af sted igen på en rød slæde. Den anden video er i sort/hvid og viser Carey klædt i 1960'er-stil som en hyldest til 1960'er-gruppen The Ronettes; hun er sammen med et baggrundskor og nogle kvindelige dansere.

Mariah Carey har sunget "All I Want for Christmas Is You" under adskillige tv-optrædener og på turneer gennem hele sin karriere. I 2010 genindspillede hun sangen til albummet Merry Christmas II You, og i 2011 indspillede hun den som duet med Justin Bieber til hans album Under the Misteltoe.

Sangen er blevet rost i flere sammenhænge. For eksempel blev den i The New Yorker betegnet som "en af de få værdige tilføjelser til julekataloget". Den er blevet en fast del af julepoprepertoiret. Sangen var en kommerciel succes og toppede hitlisterne i lande som Ungarn, Tjekkiet, Holland, Norge, Slovenien og Spanien, nåede andenpladsen i Australien, Japan og Storbritannien og nåede i top ti i en række andre lande.

Hitlister

Andre kunstneres fortolkninger 
Sangen har været fremført af en lang række andre kunstnere gennem årene, heriblandt:
 Shania Twain, livefremførelser 1998
 Miley Cyrus, livefremførelse 2007
 Lady Antebellum, på ep'en A Merry Little Christmas 2010
 Michael Bublé, på albummet Christmas 2011
 Ariana Grande, livefremførelse 2012
 Kylie Minogue og Mumford & Sons, livefremførelse 2015
 Hanson, på albummet Finally It's Christmas 2017

Referencer 

Julesange
Sange fra 1994
Mariah Carey-sange
Nummer-et hits i Norge
Nummer-et hits i Sverige
Nummer-et hits i Danmark
Cedertræ (materiale)

Cedertræ er en rødligt brun træsort, som stammer fra nåletræer i slægten Thuja, særligt kæmpethuja, Thuja plicata.

Egenskaber
Træsorten findes i flere varianter med varierende karakteristika. I snedkersammenhæng skelnes mellem hårdttræ, som er mahogniagtigt i farven og eksempelvis anvendes til cigarkasser og lyst- og racerbåde. Og nåletræ, herunder såkaldt ’ægte ceder’, som er ensartet rødbrun med utydelige årringe, og eksempelvis bruges til blyanter, kister, skabe og som snedkertræ. Cedertræ anvendes også til mølbekæmpelse, da det indeholder olier hvis aromatiske duft afskrækker møl.

Canadisk Cedertræ, også kaldet kæmpethuja eller Western Red Cedar (det botaniske navn er Thuja plicata) er velegnet til snedker-, dreje- og billedskærerarbejde, samt til bygningsbeklædning og udendørs brug. Træet er rødbrunt, svinder kun lidt, det er velduftende og meget holdbart både i luften, under jorden og under vand. Det er desuden let, blødt og bøjeligt, og spalter ikke så let.

Noter

Kilder
Rasmussen, W. & Vieth-Nielsen, C.J. (red.), Snedkerbogen – maskinsnedkeri, møbelsnedkeri, bygningssnedkeri I, Forlaget Ivar, København, 1958

Eksterne links
Kæmpethuja beskrevet på Træ.dk - Danmarks Træportal, sidst besøgt 4. december 2017. 

Materialer
Skovbrugsprodukter
Snedkeri
Let It Snow! Let It Snow! Let It Snow!

"Let It Snow! Let It Snow! Let It Snow!", også kendt som "Let It Snow!" er en sang skrevet af Jule Styne og Sammy Cahn og første gang indsunget af Vaughn Monroe.

Sangen blev skrevet i Hollywood, Californien under en varmebølge, da Cahn og Styne forestillede sig køligere forhold. Selvom sangens tekst ikke nævner jul, den spilles på radiostationer i julesæsonen og bliver ofte dækket af forskellige kunstnere på juletemaer-albummer.

Sangen blev først optaget til RCA Victor i 1945 af Vaughn Monroe og blev et populært hit og nåede #1 på Billboard Best Sellers i slutningen af januar og gennem februar 1946.

Andre kunstneres fortolkninger 
Sangen har været fremført af en lang række andre kunstnere gennem årene, heriblandt:
 Jo Stafford, på albummet Happy Holliday, 1955
 Ella Fitzgerald, på albummet Ella Wishes You a Swinging Christmas, 1960
Kurt Ravn,  på albummet  Stille som sne, 2003.
 Jessica Simpson, på albummet Rejoyce: The Christmas Album, 2004
 Carly Simon, på en cd-single, 2005
 Rod Stewart, på albummet Merry Christmas, Baby, 2012

Noter 

Julesange
Sange fra 1945
Linnéa Claeson

Linnéa Claseson (født 31. januar 1992 i Norrköping) er en svensk håndboldspiller, der 2017-2018 spillede for Ringkøbing Håndbold i Damehåndboldligaen. Hun har tidligere optrådt for Skuru IK i hjemlandet.

Hun har spillet flere kampe på svenske ungdomslandshold.

Udover sin håndboldkarriere er Claeson også kendt som debattør, der via sin Instagram-konto "Assholesonline" har bidraget til at synliggøre sexchikane og had på nettet - hendes metode er anvendelsen af humor. Hun har siden juli 2017 været klummeskribent i Aftonbladet.

Referencer

Eksterne henvisninger 

 
 Linnéa Claeson - DHDb
 

Håndboldspillere fra Sverige
Håndboldspillere fra Ringkøbing Håndbold
Personer fra Norrköping
Martin Barnewitz

Martin Barnewitz (født 13. maj 1974) er en dansk filminstruktør.

Han har instrueret Kollegiet og Dannys dommedag.

Eksterne henvisninger 
 

Filminstruktører fra Danmark
Nationalpark Gargano

Nationalpark Gargano  (Italiensk: Parco nazionale del Gargano) is a nationalpark i provinsen Foggia i Apulien i det sydlige Italien. Ud over halvøen Gargano som den har navn efter, omfatter den også øgruppen Isole Tremiti og Foresta Umbra, et stort skovområde der blev fredet i 1977.

Garganos nationalpark er et af de få nationalt beskyttede områder, der bidrager til  "un Bosco per Kyoto", et projekt der siden 2007 har involveret flere skoler i realiseringen af projekter om social og ansvarlig turisme.

Søer 
I den nordvestlige del af nationalparkern er der to store søer:
 Lago di Lesina er en 24,4 km lang og 2,4 km bred lagune med en omkreds på næsten 50 km. Den er sejlbar via to kanaler, Acquarotta og Schiapparo. Kanalerne forbinder Lagunen med Adriaterhavet, som søen er adskilt fra af en klitrække. Den fiskerige sø har brakvand da fordi det er får ferskvand via bække fra højlandet.
 Lago di Varano er ligeledes en lagune, og er med et areal på 60,5 km² den største sø i Syditalien. Den er adskilt fra havet med en 10 km lang sandet landtange, med et tæt skov af fyrretræer, eukalyptus- og mastikstræer.

Kommuner 
I området ligger kommunerne:
 Vico del Gargano
 Monte Sant’Angelo
 Vieste
 Carpino
 Peschici
 Mattinata

Se også 
 Nationalparker i Italien

Eksterne henvisninger 
 Official website 

Gargano
Apulien
Wanna One

Wanna One var en meget populært sydkoreansk pop-boyband, som blev dannet af medieselskabet CJ E&M. Gruppen bestod af medlemmerne Kang Daniel, Park Ji-hoon, Lee Dae-hwi, Kim Jae-hwan, Ong Seong-wu, Park Woo-jin, Lai Kuan-lin, Yoon Ji-sung (leder), Hwang Min-hyun, Bae Jin-young og Ha Sung-woon. Bandmedlemmerne var vinderne  i 2017 i den koreanske tv-sangkonkurrence Produce 101 som produceres af CJ E&M. De fik en kontrakt med YMC Entertainment og CJ E&M som varede til udgangen af 2018, hvorefter gruppen opløstes. De holdt en afskedkoncert i januar 2019.

Medlemmer 
Yoon Ji-sung
Ha Sung-woon
Hwang Min-hyun
Ong Seong-wu
Kim Jae-hwan
Kang Daniel
Park Ji-hoon
Park Woo-jin
Bae Jin-young
Lee Dae-hwi
Lai Kuan-lin

Albummer                                                                                
 1X1=1 (To Be One) (2017)

Referencer

Eksterne henvisninger 

Officiell webbplats 

Musikgrupper fra Sydkorea
Boybands
My World 2.0

My World 2.0 er en engelsk/amerikansk popsang udgivet af Justin Bieber den 19. marts 2010. Sangen ligger på albummet af samme navn.

Justin Bieber-sange
VM i fodbold 2018 gruppe C

VM i fodbold 2018 gruppe C er en af otte indledende grupper ved VM i fodbold 2018. Kampene spilles fra 16. til 26. juni 2018. Gruppen består af Frankrig, Australien, Peru og Danmark. De øverst placerede hold vil gå videre til ottendedelsfinalerne.

Hold 

Noter

Stilling 

I ottendedelsfinalerne:
 Vinderen af gruppe C vil gå videre til at spille mod toeren i gruppe D.
 Toeren i gruppe C vil gå videre til at spille mod vinderen af gruppe D.

Alle angivne spilletidspunkter er angivet i Centraleuropæisk/dansk tid .

Frankrig vs Australien

Peru vs Danmark

Danmark vs Australien

Frankrig vs Peru

Danmark vs Frankrig

Australien vs Peru

Referencer 

Gruppe C
Meri Kuri

Meri Kuri (メリクリ Merry Chri, kort for Merry Christmas) er BoA's 14. japanske solosingle og samtidig 3. koreanske solosingle. Sangen blev på samme tid i 2004 udgivet i en japansk og en koreansk version. Promoveringsvideoen blev offentliggjort på BoAs 18 års fødselsdag og blev optaget dels ved Chapel on the Water ved Sapporo, dels ved Ochiai Station i Hokkaidō.

Sangens tekst er skrevet af Kan Tinhua og dens melodi er skrevet af Kazuhiro Hara, som også stod for arrangementet.

Sangen blev et stort hit og nåede en 5. plads på Oricon Weekly Singles Chart med 136.725 solgte eksemplarer i Sydkorea og en 31. plads på Hot 100 Billboard Japan.

BoA optrådte ofte med sangen. Legendarisk er hendes optræden, hvor publikum - efter at hun havde afsluttet fremførelsen - selv tager sangen op igen og synger med.

Sangen er også blevet fremført i en coverversion af den amerikanske rockgruppe Weezer på grundlag af den japanske version på en Deluxe-udgave af gruppens 2008 album med samme titel som gruppen.

Track liste

Japansk version 
 Meri Kuri (メリクリ)
 Mega Step
 The Christmas Song
 Meri Kuri (メリクリ) (Instrumental)
 Mega Step (Instrumental)

Koreansk version 
 Merry-Chri (메리-크리)
 Mega Step
 The Christmas Song
 Merry-Chri (메리-크리) (Instrumental)
 Mega Step (Instrumental)

Note

Eksterne henvisninger 
 BoA - Meri Kuri (officiel version)
 BoA メリクリ Meri Kuri (koncertversion)

Musik fra Japan
Musik fra Sydkorea
Iryna Bilyk

Iryna Bilyk (  ; født 6. april 1970) er en ukrainsk sanger.

Diskografi 
 «Кувала зозуля» (1990)
 «Я розкажу» (1994)
 «Nova» (1995)
 «Так просто» (1996)
 «Фарби» (1998)
 «Ома» (2000)
 «Biłyk» (2002)
 «Країна» (2003)
 «Любовь. Яд» (2004)
 «На бис» (2008)
 «Рассвет» (2014)
 «Без Грима» (2017)

Sangere fra Ukraine
Madeleine Fié-Fieux

Madeleine Fié-Fieux (født 23. september 1897 iVarennes-Changy, død 28. august 1995 i Clohars-Fouesnant) var en fransk maler.

Faderen Émile-Édouard Fié var tandlæge, på rue de Passy i Paris. Hendes mor overtager forvaltningen af sin onkels apotek, da Madeleine var seks år gammel.

Gik på Molière High School indtil 16-årsalderen, og modtog sin undervisning her, af den slags der blev brugt i de borgerlige familier: klassiske studier, klaverundervisning, sang og tegning. Han noterede sig hendes særlige attraktion til tegning, og hans mor gav hende klasser i passionsbyhuset af fru Parent-Girard.

Malere fra Frankrig
Strandhotellet i Vejers

Strandhotellet i Vejers var et dansk strandhotel beliggende i yderste klitrække ved Vejers Strand. Det er opført i 1926 af Vejers Forsamlingshusvenner. Hotellet var på 2.400 etagekvadratmeter og havde 34 værelser. Grunden er på 8.366 kvadratmeter.

Hotellet lukkede ned med afskedsreception 2. december 2017 efter knap 60 års drift af familien Frandsen. Aase Frandsen købte hotellet i 1958. Sidenhen overtog hendes søn driften.

Hotellet ligger på en af statens grunde som Naturstyrelsen administrerer. Lejekontrakten kunne ikke forlænges, fordi grunden skal sælges. Ifølge etnolog og livsstilsekspert Julia Lahme er bade- og strandhoteller blevet en del af vores fælles kulturarv.

Referencer 
  

Hoteller i Danmark
Kulturarv
Bygninger, konstruktioner og anlæg i Varde Kommune
Sukkertoppen (Rio de Janeiro)

Sukkertoppen () er et forbjerg af granit ved indsejlingen til Rio de Janeiro. Det har en højde på 396 moh.

Referencer 

Rio de Janeiro
Bjerge i Sydamerika
Jezioro Chełmżyńskie

Jezioro Chełmżyńskie () er en sø i Polen i voivodskabet Kujavien-Pommern. I 1251 gav søen også navn til den nærliggende by, Kulmsee, nu Chełmża.

Eksterne henvisninger 

Søer i Polen
Gargano

Gargano er en bjergrig halvø i det østlige Italien, i provinsen Foggia, regionen Apulien. Gargano ligger ved Adriaterhavet og har et areal på ca 2.015 km². Halvøen strækker sig 50-80 km ud i Adriaterhavet. Det meste af højlandet udgør den væsentligste del af Nationalpark Gargano, der blev oprettet i 1995. Halvøens bjerge er af kalksten med karstformationer. Det højeste punkt er Monte Calvo, der er 1.056 meter over havet. På den ydre del af halvøen ligger den gamle skov Foresta Umbra, der er den eneste tilbageværende skov i Italien med ældgamle ege- og bøgeskove som en gang dækkede meget af Centraleuropa.

Eksterne henvisninger 

 Parco Nazionale del Gargano
 Gargano - Tourism and Travel information
 Billeder fra Gargano og Vieste 

Italiens geografi
Apulien
Adriaterhavet
Halvøer i Europa
Favela

Favela er på portugisisk betegnelsen for beboede landområder, hvorpå der er opført bebyggelse, der ikke formelt er tilladt af landets myndigheder. På dansk benyttes om bebyggelserne ofte negativt ladede ord som eksempelvis slum eller fattigkvarter, og på engelsk shantytown, ghetto osv. eller mere neutrale betegnelser som squatter community om de brasilianske favelaer. I Brasilien er begrebet 'favela' imidlertid enhver bebyggelse af et vist omfang, hvor beboerne ikke har officielle skøder på ejerskabet til ejendommen, og således ikke udelukkende bebyggelser, der har meget lav standard..

Referencer 

Fattigdom
Brasilien
Bolig
Sociale problemer
Udsat boligområde
Lago di Lesina

Lesinasøen (italiensk:Lago di Lesina eller Laguna di Lesina), ligger i det nordlige Apulien mellem Tavoliere delle Puglie og halvøen Gargano, er den niende største sø i Italien og den næststørste i den sydlige del af landet. Den er en 24,4 km lang og 2,4 km bred lagune med et areal på 51,4 km². Den er sejlbar via to kanaler, Acquarotta og Schiapparo. Kanalerne forbinder Lagunen med Adriaterhavet, som søen er adskilt fra af en klitrække, Bosco Isola, der er mellem en og to kilometer bred og seksten lang. Den fiskerige sø har brakvand da fordi det er får ferskvand via bække fra højlandet.

I søen er der mange ål, og fiskeri har været et traditionelt erhverv i byen Lesina, der ligger ved søen. Lago di Lesina er en del af Nationalpark Gargano

Referencer 

Apulien
Lesina
Kystlaguner og strandsøer
IRAS

The Infrared Astronomical Satellite (IRAS) var det første rumteleskop, der fuldførte en fuldstændig kortlægning af himmelrummet i infrarødt lys. IRAS blev opsendt d. 25. januar 1983, på en mission der varede ti måneder. Teleskopet var finansieret af USA, Holland og Storbritannien. IRAS nåede at observere over 250.000 infrarøde kilder ved bølgelængderne 12-, 25-, 60- og 100 mikrometer. IRAS observation af 96% af himmelhvælvet, i fire forskellige bølgelængder, førte til oprettelsen af kataloget IRAS Catalog of Point Sources, Version 2.0 (dansk: IRAS Katalog over punktkilder).

IRAS succes førte til en øget interesse i at installere et infrarødt teleskop på Den Internationale Rumstation. Dette endte ud i opsendelsen af Spitzerteleskopet i 2003. Desuden opsendtes The Infrared Space Observatory (ISO) i 1995 og Hubble rumteleskopet fik installeret et infrarødt kamera (NICMOS) som følge af IRAS succses.

Referencer 

Rumobservatorier
Dekonstruktivisme

Dekonstruktivisme er en retning inden for arkitekturen hvor man opløser bygningsstrukturer i mindre bestanddele, som så genopbygges i nye sammenstillinger og danner nye strukturer.

Begrebet blev knyttet til arkitektur ved et samarbejde mellem den schweizisk-franske arkitekt Bernard Tschumi og den franske folosof Jacques Derrida.
I begyndelen af 1980'erne vandt Tschumi en arkitektkonkurrence om indretning af området i Paris med de gamle slagtehaller (abattoirs de la Villette) til et parkanlæg, Parc de la Villette, og som forberedelse havde han kontaktet Derrida der havde arbejdet med begrebet dekonstruktion.

En udstilling i 1988 på Museum of Modern Art i New York fik betydning for udbredelsen af dekonstruktivisme som arkitekturstil.
Deltagere i denne udstilling med tegninger, modeller og planer fra nylige projekter var Coop Himmelb(l)au, Peter Eisenman, Frank Gehry, Zaha Hadid, Rem Koolhaas, Daniel Libeskind og Bernard Tschumi.

Af danske arkitekter, der har eksperimenteret med dekonstruktiv arkitektur, kan nævnes Svend Axelsson med fornyelse af center ved Østerport Station 1989-91 og Søren Robert Lund med Arken Museum for Moderne Kunst ved Ishøj Strand fra 1996

Se også 
 Dekonstruktion – Dekonstruktivisme
 Konstruktivisme – Konstruktionisme – Postkonstruktivisme
 Modernisme – Postmodernisme

Noter

Eksterne henvisninger 

 "Dekonstruktivisme hos Ordnet.dk, Den Danske Ordbog
 "A review of Parc de la Villette, Paris" , gennemgang af Tom Turner bl.a. med afsnit om dekonstruktiv tolkning: "A deconstructive reading of Parc de la Villette, Paris"

 Af bidragene til den igangsættende MoMA-udstilling i 1988
 Studie Boompjes, Rotterdam  af Rem Koolhaas
 Wettbewerbsbeitrag The Peak Leisure Club, Hongkong  af Zaha Hadid
 Projekt Parc de la Villette, Paris  af Bernard Tschumi
 Projekt Dachausbau Falkestraße i Wien  af Coop Himmelb(l)au



Arkitektur
Laura Mancinelli

Laura Mancinelli (født 18. december 1933 i Udine, død 7. juli 2016 i Torino) var en italiensk forfatter, germanist, universitetslærer, oversætter, essayist (talrige essays af middelalderhistorie) og forfatter af historiske romaner.

Bibliografi i udvalg 
Laura Mancinellis bøger er ikke oversat til dansk. Følgende er titlerne på originalsproget:
 I dodici abati di Challant. (1981)
 Il fantasma di Mozart. (1986)
 Il miracolo di Santa Odilia. (1989)
 Amadé. (1990)
 Raskolnikov. (1996)

 Noter 

 Eksterne henvisninger 

 
 Mancinelli, Laura (1933-) University of Chicago Library, Italian Women Writers''

Romanforfattere fra Italien
Essayister fra Italien
Børnebogsforfattere fra Italien
Rasta Station

Rasta Station (Rasta stasjon) er en tidligere jernbanestation på Rørosbanen, der ligger ved byområdet Rasta i Stor-Elvdal kommune i Norge. Stationen ligger ved fylkesvei 606.

Stationen åbnede som trinbræt 1. december 1882. Oprindeligt hed den Rasten, men den skiftede navn til Rasta 1. september 1922. Den blev opgraderet til station 15. december 1882. Den blev nedgraderet til trinbræt 1. januar 1986. Betjeningen med persontog ophørte 16. juni 2002, men stationen er ikke nedlagt formelt.

Stationsbygningen var en ombygget stald. Bygningen var bevaringsværdig og frem til 2009 blev den restaureret af Jernbaneverket for ca. 2 mio. NOK. 25. april 2009 blev stationsbygningen og et tilhørende udhus imidlertid ramt af brand. Da brandvæsenet ankom stod stationsbygningen i fuld lue, og der var ikke andet at gøre end at lade den brænde ned under kontrollerede forhold. En fredet banevogterbolig på stationsområdet undslap branden.

Litteratur

Eksterne henvisninger

Noter 

Stationer på Rørosbanen
Jernbanestationer i Norge uden persontrafik
Etableret i 1882
Jernbanestationer i Hedmark
Reitstøa Station

Reitstøa Station (Reitstøa stasjon) var en jernbanestation på Rørosbanen, der lå i Midtre Gauldal kommune i Norge.

Stationen åbnede 16. januar 1877, da banen mellem Singsås og Røros blev taget i brug. Oprindeligt hed den Reitstøen, men den skiftede navn til Reitstøa i april 1921. Den blev nedgraderet til trinbræt 1. februar 1971. Betjeningen med persontog ophørte 14. december 2003. Stationen fremgår dog af Bane Nors Network Statement 2017 og er således ikke nedlagt formelt.

Stationsbygningen blev opført til åbningen i 1877 efter tegninger af Georg Andreas Bull. Den blev revet ned i 1980.

Litteratur

Eksterne henvisninger 

Stationer på Rørosbanen
Jernbanestationer i Norge uden persontrafik
Etableret i 1877
Jernbanestationer i Trøndelag